CELEX: 62020CN0473
Language: sk
Date: 2020-09-30 00:00:00
Title: Vec C-473/20: Návrh na začatie prejudiciálneho konania, ktorý podal Sofijski rajonen săd (Bulharsko) 30. septembra 2020 – „INVEST FUND MANAGEMENT“ AD/Komisija za finansov nadzor

14.12.2020   
            
            
               SK
            
            
               Úradný vestník Európskej únie
            
            
               C 433/32
            
         
      Návrh na začatie prejudiciálneho konania, ktorý podal Sofijski rajonen săd (Bulharsko) 30. septembra 2020 – „INVEST FUND MANAGEMENT“ AD/Komisija za finansov nadzor
      (Vec C-473/20)
      (2020/C 433/40)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Sofijski rajonen săd
      
         Účastníci konania pred vnútroštátnym súdom
      
      
         Žalobkyňa:„INVEST FUND MANAGEMENT“ AD
      
         Žalovaná: Komisija za finansov nadzor
      
         Prejudiciálne otázky
      
      
                  1.
               
               
                  Aký význam chcel európsky normotvorca pripísať výrazu „podstatné náležitosti“ v prospekte, ktorý je použitý v článku 72 smernice Európskeho parlamentu a Rady 2009/65/ES (1) z 13. júla 2009 o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov?
               
            
                  2.
               
               
                  Má sa ustanovenie článku 69 ods. 2 smernice 2009/65 vykladať v tom zmysle, že každá zmena niektorej z vyžadovaných minimálnych informácií v prospektoch, ktoré sú stanovené v zozname A prílohy I, je vždy zahrnutá do pojmu „podstatné náležitosti“ podľa článku 72 smernice, takže tieto informácie musia byť včas aktualizované?
               
            
                  3.
               
               
                  Má sa v prípade, ak odpoveď na druhú otázku bude záporná, vychádzať z toho, že informácia týkajúca sa zmeny personálneho obsadenia predstavenstva konkrétnej správcovskej spoločnosti, ktoré sa netýka výkonných členov ani členov, ktorým boli zverené správcovské úlohy, je zahrnutá do pojmu „podstatné náležitosti“, ako je použitý v článku 72 smernice 2009/65?
               
            
                  4.
               
               
                  Má sa ustanovenie článku 99a písm. r) smernice 2009/65 vykladať v tom zmysle, že uloženie sankcie správcovskej spoločnosti – za každý ňou spravovaný investičný fond – je prípustné len v prípade opakovaného nesplnenia povinností týkajúcich sa poskytovania informácií investorom, ktoré jej ukladajú vnútroštátne ustanovenia, ktorými sa transponujú články 68 až 82 smernice 2009/65?
               
            
         (1)  Ú. v. EÚ L 302, 17.11.2009, s. 32.